b'\n_START_ARTICLE_\nAgencija Republike Slovenije za energijo\n_START_PARAGRAPH_\nAgencija Republike Slovenije za energijo je javna agencija Republike Slovenije, ki je odgovorna za nadzor in regulacijo energetskega trga Slovenije. Je "nacionalni energetski regulativni organ Republike Slovenije, ki usmerja in nadzira izvajalce energetskih dejavnosti na podro\xc4\x8dju elektrike in zemeljskega plina ter opravlja z zakonom dolo\xc4\x8dene naloge reguliranja izvajalcev energetskih dejavnosti na podro\xc4\x8dju toplote in drugih energetskih plinov."_NEWLINE_Agencijo vodi direktorica mag. Du\xc5\xa1ka Godina.\n_START_SECTION_\nZgodovina\n_START_PARAGRAPH_\nAgencijo je ustanovila Vlada Republike Slovenije junija 2004.\n_START_SECTION_\nNaloge\n_START_PARAGRAPH_\nAgencija regulira omre\xc5\xbene dejavnosti na podro\xc4\x8dju elektri\xc4\x8dne energije in zemeljskega plina, regulira toploto in druge energetske pline, zagotavlja zanesljivo oskrbo z zemeljskim plinom, spodbuja proizvodnjo elektri\xc4\x8dne energije iz obnovljivih virov in soproizvodnje, u\xc4\x8dinkovito rabo energije, nadzira delovanje trga z elektri\xc4\x8dno energijo in zemeljskim plinom, nadzira delovanjem izvajalcev energetskih dejavnosti kot tudi zagotavlja varstvo pravic odjemalcev.'